Diari Oficial de la Generalitat Valenciana


Sumari del DOGV 7991, del 02-03-2017 (2017/1511)

Informe ambiental i territorial estratègic favorable en el procediment simplificat d'avaluació ambiental i territorial estratègica de proposta de modificació de les Ordenances morfològiques reguladores del sòl urbà del Saladar.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7991

Data del DOGV
:   02-03-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/1511


Data del document
:   16-12-2016

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * administració local
    * pla d'urbanisme

Informe ambiental i territorial estratègic favorable en el procediment simplificat d'avaluació ambiental i territorial estratègica de proposta de modificació de les Ordenances morfològiques reguladores del sòl urbà del Saladar. [2017/1511]  
D'acord amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, es publica la resolució dictada per l'òrgan ambiental de l'Ajuntament de Calp, Ana María Sala Fernández, relativa a l'informe ambiental i territorial estratègic de la modificació de les Ordenances morfològiques reguladores del sòl urbà del Saladar.  
  
«RESOLUCIÓ D'INFORME AMBIENTAL I TERRITORIAL ESTRATÈGIC  
Expedient: Gestió 2015/EXPGEN/01021.  
Títol: Modificació de les Ordenances morfològiques reguladores del sòl urbà del Saladar.  
Òrgan promotor: Ajuntament de Calp.  
Òrgan substantiu: Ajuntament de Calp.  
Localització: Calp (Alacant).  
La regidora delegada de Protecció del Territori, Ana Sala Fernández, en la seua condició d'òrgan ambiental de l'Ajuntament de Calp, en virtut del Decret de delegació de l'alcalde de data 5 de setembre de 2016, número 2528/2016, del quals es va donar compte en sessió plenària de l'Ajuntament el dia 8 de novembre de 2016, d'acord amb allò que disposa l'article 51.2.b de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana, té l'amabilitat d'emetre la resolució d'informe ambiental i territorial estratègic amb el següent contingut:  
Amb data 8 de novembre de 2016 va ser aprovat, pel Ple de l'Ajuntament l'inici del procediment d'avaluació ambiental i territorial estratègica per a la modificació d'alguns paràmetres reguladors de les ordenances morfològiques vigents aplicables al sòl urbà Saladar, d'acord amb el document d'inici redactat per Pau Urbanismo, SLP, com a adjudicatària del contracte d'assessorament per al desenvolupament o modificació del planejament vigent a Calp.  
  
A) DOCUMENTACIÓ APORTADA  
La documentació aportada tal com assenyala l'arquitecte municipal, en format paper i digital, s'ajusta a allò que estableix l'article 50 de la Llei 5/2014, de 25 de juliol de 1998, d'ordenació del territori, urbanisme i paisatge de la Comunitat Valenciana (LOTUP).  
  
B) PLANEJAMENT VIGENT  
El planejament municipal vigent és el Pla general de Calp (homologació global del PG 1998), aprovat definitivament el 28 de juliol de 1998, per la Comissió Territorial d'Urbanisme d'Alacant. L'esmentat planejament va ser sotmès a avaluació ambiental (exp. 457/6857-LCF) i va obtenir declaració d'impacte ambiental el 23 de juliol de 1998.  
  
Es detalla a continuació la normativa urbanística vigent relativa a les ordenances morfològiques reguladores del sòl urbà del Saladar:  
El sòl urbà denominat el Saladar procedeix del desenvolupament i execució urbanística del sector de sòl urbanitzable sector Saladar, del PGOU de Calp, els documents juridicourbanístics del qual es van tramitar i aprovar en les dates següents:  
- Aprovació definitiva de l'ordenació detallada del pla parcial inclosa en l'homologació global modificativa del PGOU: CTU d'Alacant de 28/juliol/1998.  
- Aprovació definitiva del projecte d'urbanització: 15.01.2001.  
- Aprovació definitiva del projecte de reparcel·lació: 03.01.2003.  
- Recepció de les obres d'urbanització: recepció tàcita.  
Els paràmetres urbanístics bàsics que han regit el desenvolupament del sector el Saladar estan definits en la preceptiva fitxa de planejament i gestió que s'arreplega en les normes urbanístiques del Pla general, de la qual es dedueixen les determinacions juridicourbanístiques precises i necessàries que es requereixen per al desenvolupament d'aquest i que s'assenyalen a continuació:  
  
Fitxa de planejament i gestió número 4   
del sector de sòl urbanitzable el Saladar  
  
- Superfície del sector 310.925 m2s.  
- Índex d'edificabilitat residencial 0,7921125 m2t/m2s  
- Edificabilitat residencial 246.287,56 m2t  
- Índex d'edificabilitat altres usos 0,07651 m2t/m2s  
- Edificabilitat altres usos 22.389,71 m2t  
- Índex d'edificabilitat bruta 0,863135 m2t/m2s  
- Edificabilitat bruta del sector 268.677,26 m2t  
- Aprofitament tipus 0,047187308 uas/m2t  
- Aprofitament urbanístic total 274.274,81 uas  
- Nre. d'habitatges previstos   
 (sup. mitjana: 108,54 m2t/hab.) 2.269 Habitatges  
- Superfícies Desagregades:  
· Zones verdes (10,66 % s/ 310.925 m2s) 33.154,00 m2s  
· Centres docents (3,22% s/ 310.925 m2s) 10.039,00 m2s  
· Xarxa viària i aparcaments (22,64 % s/ 310.925 m2s) 70.398,16 m2s  
· Zona residencial (63,46 % s/ 310.925 m2s) 617.499.84 m2s  
  
Quadre de materialització de les edificabilitats per parcel·les.  
Materialització d'aprofitaments  
  
Identificació Superfície Edif. m2T  
1 19.930,00 1,50 29.895,00  
2 10.412,00 1,25 13.015,00  
3 9.448,00 1,25 11.810,00  
4 11.411,84 1,25 14.264,80  
5a 23.011,00 1,25 28.763,75  
5b 10.563,00 0,65 6.865,95  
6 25.999,00 1,50 38.998,50  
7 7.437,00 1,50 11.155,50  
8 4.831,00 1,50 7.246,50  
9 20.245,00 1,50 30.367,50  
10 12.779,00 1,50 19.168,50  
11 20.073,00 1,50 30.109,50  
12 11.350,00 1,50 17.025,00  
13 6.661,00 1,50 9.991,50  
Totals 194.150,91 274.469,00  
  
  
  
1.1. ORDENANCES REGULADORES DEL SÒL URBÀ EL SALADAR  
Tal i com s'ha assenyalat, després de l'execució del sector el Saladar, el terreny afectat es configura físicament i jurídicament com a sòl urbà sotmès a unes normes urbanístiques i ordenances morfològiques que regulen les diferents edificacions que puguen implantar-se a las parcel·les resultants i que responen a les següents condicions:  
  
  
1. DETERMINACIONS URBANÍSTIQUES PARTICULARS APLICABLES AL SÒL URBÀ EL SALADAR DERIVADES DEL PLA PARCIAL  
Es transcriuen a continuació les determinacions normatives específiques aplicables al sòl urbà de el Saladar establides en la denominada fitxa normativa del sòl urbà Saladar.  
  
L'àmbit i ordenació d'aquest sòl urbà ve grafiat en el plànol núm. 9.9  
  
  
Zona d'edificació oberta BQ-1  
Tipologia BQ  
Superfície mínima de parcel·la 1.000m2  
Ocupació màxima En funció de la resta de paràmetres   
Índex d'edificabilitat 1,25 m2/m2  
Edif residencial 91,14% 1,13118 m2/m2  
Edif. altres usos 8,86% 0,11296 m2/m2  
\*Densitat màxima d'habitatges 10,94 hab/1.000m2 (aplicació del criteri de densitat màxima.)  
Altura màxima d'habitatges 50m des de n.m. (modif. parcial PGOU núm. 9)  
Usos:  
Principal Habitatge plurifamiliar  
Compatibles HO, CO; OF, CU, SA, RE, REC, IN-1  
Incompatibles IN-2, IN-3  
Altres consideracions En tot allò no especificat en aquesta fitxa, s'han d'aplicar les   
normes que amb caràcter general estableix el PGOU per a la tipologia BQ.   
Zona d'edificació oberta BQ-2  
Tipologia BQ   
Superfície mínima de parcel·la 1.000m2   
Ocupació màxima En funció de la resta de paràmetres   
Índex d'edificabilitat 1,50 m2/m2   
Edif. residencial 91,14% 1,3671 m2/m2  
Edif. altres usos 8,86% 0,1329 m2/m2  
\*Densitat màxima d'habitatges 13,13 hab/1.000m2 (aplicació del criteri de densitat màxima.)  
Altura màxima 50m des de n.m. (modif. parcial PGOU núm. 9)  
Usos:  
Principal Habitatge plurifamiliar  
Compatibles HO, CO; OF, CU, SA, RE, REC, IN-1  
Incompatibles IN-2, IN-3  
Altres consideracions Per a tot allò no especificat en aquesta fitxa, s'han d'aplicar les normes que amb caràcter general estableix el PGOU per a la tipologia BQ.   
Equipaments  
Tipologia BQ  
Separació mínima a límits 5,00 m  
Espais lliures  
Tipologia Elements prefabricats no permanents (fàcilment traslladables.)  
Separació mínima a límits 4,00 m  
Zones verdes  
Tipologia BQ  
Ocupació màxima Màxim per edificació = 60m2  
Separació mínima entre edificacions   
 100 m  
Edificabilitat màxima 0,033 m2/m2  
Altura màxima 1 planta 4,50m  
  
  
  
2. DETERMINACIONS URBANÍSTIQUES GENERALS APLICABLES AL SÒL URBÀ EL SALADAR DERIVADES DE LA NORMATIVA DEL PLA GENERAL  
Constituïdes, fonamentalment, pels tres articles següents (25, 26 i 27) de les normes urbanístiques del pla, que complementen les disposicions normatives específiques ja assenyalades en la fitxa normativa del sòl urbà Saladar transcrita en l'apartat anterior:  
  
Article 25. Condicions particulars de l'edificació oberta en blocs (BQ) i de l'edificació oberta agrupada (AG).  
  
A) Edificació oberta en blocs (BQ):  
1) La distància des de l'edificació als límits de la parcel·la ha de ser igual o major que 1/3 de la seua alçària, amb un mínim de 6 m.  
2) La distància entre blocs d'una mateixa parcel·la no pot ser menor que 1/3 de la suma de les altures respectives.  
3) En aplicació dels punts anteriors no és necessari guardar distàncies superiors a 15,00m.  
4) Sempre que l'ocupació de plantes sobre planta baixa no supere el 15% de la superfície de la parcel·la, no és necessari guardar distàncies superiors a 6,00 m.  
B) Edificació oberta agrupada (AG):  
1) Es requereix la presentació i execució del projecte conjunt i complet de tota l'edificació i l'escriptura d'indivisibilitat registrada.  
  
2) Densitat màxima: 30 habitatges/ hectàrea. Per a parcel·les superiors a la mínima, la densitat s'ha d'incrementar proporcionalment, arredonida per defecte.  
3) Longitud màxima dels blocs: 30 m.  
4) La separació entre grups ha de ser, com a mínim, de 5,00 m.  
5) La superfície enjardinada mínima ha de ser del 40% de la parcel·la i s'ha de destinar a elements comuns, no susceptible d'utilització privativa per cap comuner.  
6) Els habitatges han de disposar dins de l'espai destinat a elements comuns de piscina (sup. > 3m2 /hab.) i zona esportiva (sup. > 12 m2 /hab.), així com de mòduls comuns per a l'arreplegada de fems, comptadors d'aigua, electricitat, telecomunicacions, etc.  
7) Les parcel·les han de comptar amb un màxim de dos accessos rodats al seu interior, si bé per condicions orogràfiques del terreny, l'Ajuntament, amb informe tècnic previ, pot autoritzar de forma excepcional l'increment d'aquest número.  
 8) Les parcel·les han de comptar amb una estació depuradora amb tractament terciari i apacitat adient per a la reutilització de l'aigua depurada en el reg interior.  
9) Per tal de garantir l'accés dels serveis d'emergència (bombers, ambulància, etc.) s'ha de garantir que cap habitatge es quede situat a una distància de recorregut superior a 30 m d'un espai accessible amb dimensions adequades per a la maniobrabilitat dels esmentats serveis.  
  
  
Article 26. Condicions particulars per a l'ocupació de les àrees de reculada en parcel·les amb tipologia BQ.  
1) Es considera àrea de reculada de l'edificació per a l'ocupació com a espai complementari, la totalitat de la franja de reculada que se situa entre l'edificació i els seus límits.  
2) Les àrees de reculada de l'edificació que puguen ocupar-se com a espais complementaris dels locals existents a les plantes baixes de l'edificació oberta en bloc (tipologia BQ) poden tancar-se lateralment i cobrir-se sempre que es complisquen les condicions següents:  
- Els tancaments laterals han de ser fàcilment desmuntables, realitzats mitjançant estructures lleugeres metàl·liques o d'altres tipus i la col·locació de les quals no ha d'afectar ni suposar cap reforçament de l'estructura existent.  
- Es permet el cobriment aquests espais amb elements fàcilment desmuntables sempre que el cobriment no supere en cap dels seus punts la cara inferior del primer forjat situat sobre la planta baixa, i no es permet sobre aquesta coberta cap tipus d'instal·lació (ventilació, refrigeració, xemeneies, etc.), rètols, anuncis o qualsevol altre tipus d'element.  
3) Façana a vial: les façanes han contemplar en la seua part superior una banda horitzontal d'entre 0,50 i 1,00 metres, davall de la qual s'ha de situar la façana pròpiament dita dels espais habilitats.  
Aquesta banda, que té com a missió l'homogeneïtzació visual del conjunt i no pot contenir cap anunci publicitari, ja que aquests s'han de situar per davall d'aquesta banda, als fronts dels respectius espais habilitats i sense sobreeixir-ne.  
4) Usos detallats a les àrees de reculada de l'edificació:  
L'ús d'aquestes àrees està vinculat a l'ús comercial previst per als locals dels quals en formen part, s'han de destinar en la seua integritat al gaudi dels clients, i no poden destinar-se a elements privats del local ni a serveis complementaris de caràcter obligatori, com serveis, habitació de neteja, oficines, cuina, magatzem, etc. És a dir, el local, destinat a qualsevol ús, ha de reunir en si mateix les condicions necessàries per a obtenir la corresponent llicència ambiental, independentment de l ?espai complementari de reculada que puga ocupar-se.  
  
5) La concessió de llicència urbanística i ambiental per a l'ús d'aquests espais únicament suposa la declaració administrativa que l'actuació pretesa s'ajusta al Pla general i, per això, és totalment i absolutament independent del fet que el titular de la llicència compte amb disponibilitat civil per a dur a terme l'actuació.  
6) A la sol·licitud de llicència i els corresponents projectes visats (urbanístic i ambiental, si és el cas), s'han d'adjuntar plànols d'informació de l'estat actual de la façana sobre la que recaiga l'actuació i documentació fotogràfica de la façana completa. La proposta ha de contemplar l'estudi de tota la façana a vial de la parcel·la afectada, ha de plantejar solució que resolga adequadament la zona d'accés a l'edificació, que millore l'estat actual en els aspectes d'accessibilitat, seguretat i estètica, i la destaque pel que fa a la forma, color, textures, etc., de forma que quede clarament diferenciada de la resta dels usos adjacents, cosa que s'ha de justificar tant amb plànols com amb fotografies i fotomuntatges, dibuixos o estudis ambientals.  
  
7) Quan, com a conseqüència de l'actuació, calga incrementar el número de places d'aparcament a la parcel·la, s'ha d'aplicar el règim general establert pel vigent Pla general, tant de la quantitat com en el seu mode de compliment.  
8) En els casos en els quals pertoque, és d'aplicació, igual que en l'edificació principal, el quadre número 8 de les Normes Urbanístiques, Coeficients d'homogeneïtzació per a transferències i reserves d'aprofitament en sòl urbà.  
  
Article 27. Elements relatius a l'alçària de l'edificació.  
1) L'alçària de les plantes ha d'estar compresa dins dels següents límits:  
- Planta baixa, inclòs forjat: màxim 4,50 metres.  
- Planta de pisos, inclòs forjat: màxim 3,50 metres.  
2) Per damunt de l'altura màxima es permeten només:  
a) Àtics amb una altura màxima de 3 metres, en aquelles zones que expressament es determinen, englobats en el volum de cobertes de 45º, traçat a partir de l'alineació oficial de façana.  
b) La coberta definitiva de l'edifici, amb una pendent màxima del 45%.  
c) Baranes i ampits de defensa del terrat, amb una altura màxima d'1,50 metres sobre l'acabat del terrat.  
d) Xemeneies, antenes i elements tècnics de les instal·lacions, així com també cassetons d'accés. En tots aquests supòsits, l'altura màxima d'aquests elements no ha de sobrepassar la línia teòrica de 45º des de la façana i un màxim de 3,50 metres, excepte per a ascensors i caixes d'escala en edificació oberta.  
e) Elements ornamentals, sempre que responguen a criteris de composició de l'edifici.  
  
C) MODIFICACIÓ PROPOSADA: OBJECTE I JUSTIFICACIÓ  
El sòl urbà Saladar és l'únic sòl de Calp que té possibilitat d'absorbir el creixement natural en primera residència de la localitat, tal i com assenyala l'esborrany de la proposta que s'informa, ja que pràcticament tot el sòl urbà d'Eixample existent està reblit, així com també el del sòl urbà Morelló (antic PP1), destinat fonamentalment a habitatge turístic.  
  
Per tant, la modificació que es proposa tracta de garantir que l'esmentat sòl funcione tant des del punt de vista residencial com comercial, i es cree una àrea de blocs d'habitatges amb els serveis que demanden actualment les famílies: aparcaments subterranis, safata comercial, habitatges de 2, 3 i 4 dormitoris, serveis comuns per als blocs amb piscina, etc.  
L'emplaçament d'aquest sòl i la seua connexió amb l'eixample de la ciutat i el xicotet sector terciari amb el qual afronta a l'oest també el fan adequat per a activitats comercials.  
És a partir d'aquestes premisses on la voluntat de l'Ajuntament pretén propiciar una actuació urbanística que puga donar resposta, en una primera fase, a la problemàtica plantejada en els anteriors paràgrafs, i en una segona fase, a la problemàtica de la zona arqueològica, i articula amb aquesta finalitat una actuació de dotació.  
En aquest primer reajustament i modificació de les disposicions normatives relacionades amb les condicions de distribució de l'ús comercial a les plantes baixes de les edificacions amb relació a l'ús residencial a ubicar a les plantes superiors, així com les que fan referència a les variables morfològiques dels edificis resultants, en concret, a les seues disposicions volumètriques amb la finalitat, legal i desitjable, d'evitar la formació de barreres arquitectòniques és del que tracta el document inicial estratègic i l'esborrany de la proposta de modificació de les ordenances del sòl urbà Saladar.   
Per tant, l'objecte d'aquesta modificació és l'adequació de les Ordenances morfològiques reguladores del sòl urbà del Saladar, les característiques de la qual es refereixen en l'apartat següent.  
D'acord amb la finalitat perseguida, es proposa la modificació dels següents paràmetres juridicourbanístics, juntament amb les raons que justifiquen la proposta de modificació:  
1a. Supressió de la densitat màxima d'habitatges per hectàrea i incorporació de la superfície construïda mínima d'habitatge a implantar en l'edificabilitat residencial a disposar en els blocs, que es proposa establir per ambdues tipologies de BQ. Aquesta superfície és de 100 m²t.  
2a. Modificació de l'altura màxima dels blocs, per a la qual cosa es proposa la supressió de la limitació de la cota 50 s.n.m. i s'estableix l'altura lliure, tal i com ja es troba regulada per als sòls urbans contigus derivats dels PP-1, PP-2 i PP-3, amb la finalitat de possibilitar la disposició, si pertoca, sense dubte excepcional (per a ocupacions per l'edificació molt menudes, en l'entorn del 15%) d'edificacions més «esveltes» (de menor amplària que la màxima de 18 metres que s'estableix en la següent disposició 4a) que primen la no generació de «pantalles arquitectòniques», a més de procedir a l'aplicació del principi de coherència respecte els sòls urbans contigus.  
  
3a. Regulació de la ubicació dels aparcaments privats integrats a la pròpia edificació (en soterranis, semisoterranis, plantes baixes o superiors).  
4a. Establiment, com a paràmetre ex novo, de l'obligació d'implantar les edificacions en les parcel·les, per a la qual cosa s'han de respectar les reculades a límits establerts en les ordenances en l'article 25-A (aplicables a les plantes altes a partir de les baixes), en ubicació perpendicular a la mar, i s'ha disposar la menor dimensió de l'edifici (amplària) en paral·lel a la costa i la major dimensió (longitud) en el fons perpendicular al front costaner.  
Per a això, es limita la disposició d'una amplària màxima de 18 m (incloses volades) corresponent a una doble crugia «molt sensiblement ampliada», a disposar en la dimensió de la façana del front paral·lel a la línia de costa i que s'ha de mantenir al llarg de tota la longitud de l'edifici.  
La finalitat de la nova regulació és la de garantir la creació de construccions lineals esveltes, perpendiculars a la platja, amb l'objectiu essencial d'impedir l'aparició d?»edificis pantalla» paral·lels a aquesta que puguen generar «barreres arquitectòniques» que perjudiquen les edificacions posteriors i la permeabilitat natural i paisatgística que prescriu la vigent Llei de costes.   
5a. Supressió de la separació de les edificacions d'ús comercial i de la regulació dels usos complementaris als límits de façana als dos carrers principals que limiten l'àmbit del Saladar, les avingudes de Romania i d'Exèrcits Espanyols, i establir l'obligació de construir un «sòcol comercial» al llarg de les citades façanes, per poder disposar d'un màxim del 50 % d'aquest front sense edificació tancada, com ús complementari dels locals comercials, en els termes establerts en l'article 26-4 del pla.  
L'alçària d'aquests locals comercials ha de ser d'una planta (planta baixa), amb la possibilitat de disposar-ne d'una primera que ocupe, com a màxim, un 50% de la baixa i el seu fons edificable ha de ser lliure, limitat, en tot cas, per l'edificabilitat prevista per a altres usos (8,86% de la total) en la fitxa normativa del sòl urbà del Saladar.  
Així, doncs, les modificacions plantejades s'articulen bàsicament en els següents aspectes:  
- Supressió de la densitat màxima d'habitatges/Ha, i establiment d'una superfície mínima d'habitatge en bloc de100 m²t.  
- Supressió de la limitació de la cota 50 s.n.m. i establiment de l'altura lliure.  
- Regulació de la ubicació dels aparcaments privats integrats a la pròpia edificació en plantes soterranis, semisoterranis, baixes o superiors.  
- Obligació de situar las edificacions en ubicació perpendicular al mar, i de disposar la menor dimensió de l'edifici (amplària) en paral·lel a la costa i la major dimensió (longitud) en el fons perpendicular al front costaner.  
- Obligació de disposar en les edificacions d'una planta baixa comercial i de suprimir els límits a façana a les avingudes de Romania i Exèrcits Espanyols.  
  
D) CARACTERÍSTIQUES DE LA MODIFICACIÓ  
D.1. Àmbit de l'actuació.  
L'àmbit de la present modificació, en la seua primera fase; es circumscriu al sòl urbà denominat el Saladar, del PGOU de Calp.  
D.2. Dotacions públiques previstes.  
En aquesta primera fase, es tracta només de la modificació de la ordenança reguladora de la configuració morfològica de l'edificació. I en la segona fase, tal i com assenyala el treball presentat, es pretén articular una actuació de dotació que done resposta a la problemàtica plantejada en la zona arqueològica limítrofa.  
D.3. Propostes de modificació realitzades  
  
1. Modificacions de les determinacions urbanístiques particulars aplicables al sòl urbà El Saladar.  
  
  
Fitxa de normativa del sòl urbà SALADAR  
  
Zona: Zona d'edificació oberta BQ-1  
Tipologia BQ  
Superfície mínima de parcel·la 1.000 m2  
Ocupació màxima En funció de la resta de paràmetres  
Índex   
d'edificabilitat 1.25 m2/m2  
Edif. residencial 91,14% 1,13450 m2/m2  
Edif. altres usos 8,86% 0,11849 m2/m2  
Densitat màxima i Superfície mínima d'habitatges 10,94 Hab./1000 m²t de densitat màxima i 110 m²t/hab. de superfície mínima d'habitatges.  
Altura màxima Lliure en funció de la resta de paràmetres.  
Usos  
Principal Habitatge plurifamiliar  
Compatibles HO, CO, OF, CU, SA, RE, REC, IN-1  
Incompatibles IN-2, lN-3  
Altres consideracions: 1) La distància des de l'edificació als límits de la parcel·la ha de ser igual o major que de la seua alçària, amb un mínim de 6 m, excepte per a les edificacions d'ús comercial i usos complementaris als límits de façana a les avingudes de Romania i d'Exèrcits Espanyols, que s'han d'adossar al llarg d'aquestes alineacions un front d'ús comercial, en un mínim del 50% d'aquest front sense edificació tancada, com ús complementari dels locals comercials, en els terminis establerts en l'article 26-4 de les normes urbanístiques del Pla general.  
  
L'alçària d'aquests locals comercials ha de ser d'una planta (planta baixa), amb la possibilitat de disposar-ne d'una primera que ocupe, com a màxim, un 50% de la baixa i el seu fons edificable siga lliure, limitat, en tot cas, per l'edificabilitat prevista per a altres usos (8,86% de la total) en la fitxa normativa del sòl urbà del Saladar.  
2) Les edificacions s'han d'implantar a les parcel·les i respectar les reculades a límits establides en aquestes ordenances (aplicables a les plantes altes a partir de les baixes), en ubicació perpendicular a la mar, s'ha de disposar la menor dimensió de l'edifici (amplària) en paral·lel a la costa i la major dimensió (longitud) en el fons ortogonal al front costaner, i limitar l'adopció d'una amplària màxima de 18 m (incloses volades) a disposar en la dimensió de la testera del front paral·lel a la línia de costa i que s'ha de mantenir al llarg de tota la longitud de l'edifici.  
Per a edificacions d'ús hoteler, l'amplària màxima de 18 metres pot comprendre la superfície construïda tancada i pot disposar a partir d'aquesta, terrasses i balcons de superfície oberta annexes a les habitacions i usos hotelers.  
3) Les places d'aparcament privat s'han d'ubicar en soterranis, semisoterranis, plantes baixes o superiors de l'edificació.  
Per a tot allò no especificat en la present fitxa, són d'aplicació les normes que amb caràcter general estableix el PGOU per a la tipologia BQ, en concret allò establert en la resta de determinacions dels articles 25, 26 i 27 de las Normes urbanístiques del PGOU.  
  
  
  
  
  
  
Zona: Zona d'edificació oberta BQ-2  
Tipologia BQ  
Superfície mínima de parcel·la 1.000 m2  
Ocupació màxima En funció de la resta de paràmetres  
Índex d'edificabilitat 1,50 m2/m2  
Edif. residencial 91,14% 1,3671 m2/m2  
Edif altres usos 8,86% 0,1329 m2/rrt2  
Densitat màxima i superfície mínima d'habitatges 13,13 hab./1000 m²t de densitat màxima i110 m²t/hab. de superfície   
Altura màxima Lliure en funció de la resta de paràmetres.  
Usos  
Principal Habitatge plurifamiliar  
Compatibles HO, CO, OF, CU, SA. RE, REC, IN-1  
Incompatibles 1N-2. IN-3  
Altres consideracions: 1) La distància des de l'edificació als límits de la parcel·la ha de ser igual o major que de la seua alçària, amb un mínim de 6 m, excepte per a les edificacions d'ús comercial i usos complementaris en els límits de façana a les avingudes de Romania i d'Exèrcits Espanyols, i s'han d- adossar al llarg d'aquestes alineacions un front d'ús comercial, en un mínim del 50% d'aquest front sense edificació tancada, com ús complementari dels locals comercials, en els terminis establerts en l'article 26-4 de les normes urbanístiques del Pla general.  
  
L'alçària d'aquests locals comercials ha de ser d'una planta (planta baixa), amb la possibilitat de disposar-ne d'una primera que ocupe, com a màxim, un 50% de la baixa i el seu fons edificable siga lliure, limitat, en tot cas, per l'edificabilitat prevista per altres usos (8,86% de la total) en la fitxa normativa del sòl urbà del Saladar.  
  
2) Les edificacions s'han d'implantar en les parcel·les i s'han de respectar les reculades a límits establerts en aquestes ordenances (aplicables a les plantes altes a partir de les baixes), en ubicació perpendicular a la mar, s'ha de disposar la menor dimensió de l'edifici (amplària) en paral·lel a la costa i la major dimensió (longitud) al fons ortogonal al front costaner, i limitar la adopció d'una amplària màxima de 18 m (incloses volades) a disposar en la dimensió de la testera del front paral·lel a la línia de costa i que s'ha de mantenir al llarg de tota la longitud de l'edifici.  
Per a edificacions d'ús hoteler, l'amplària màxima de 18 metres pot comprendre la superfície construïda tancada, i disposar a partir d'aquesta, terrasses i balcons de superfície oberta annexes a les habitacions i usos hotelers.  
3) Les places d'aparcament privat s'han d'ubicar en soterranis, semisoterranis, plantes baixes o superiors de l'edificació.  
Per a tot allò no especificat en la present fitxa, són aplicables les normes que amb caràcter general estableix el PGOU per a la tipologia BQ  
  
  
  
  
Zona: Equipaments  
Tipologia BQ  
Separació mínima a límits 5,00 m  
Zona: Espais lliures  
Tipologia Elements prefabricats no permanents, fàcilment transportables.  
Ocupació màxima 4 m2  
Zones verdes:   
Tipologia BQ  
Ocupació màxima màxim per edificació = 60 m2  
Separació mínima entre edificacions 100 m  
Edificabilitat màxima 0,033 m2/m2  
Altura màxima 1 planta 4,50 m  
  
  
2. Modificacions de les determinacions urbanístiques generals aplicables al sòl urbà El Saladar.  
Són aplicables al sòl urbà del Saladar les determinacions establides en els articles 25, 26 i 27 de les Normes urbanístiques del vigent Pla general d'ordenació, excepte les establides en l'apartat ?Altres determinacions- incorporades en la fitxa de la normativa del sòl urbà del Saladar.  
  
E) CONSULTES  
Considerades les característiques de la proposta de modificació i l'àmbit sobre el qual actua, per part de l'òrgan ambiental de l'Ajuntament de Calp, d'acord amb l'article 51.1. de la LOTUP, la documentació elaborada s'ha sotmès a consulta dels següents departaments municipals en virtut de providència del dia 18 de novembre de 2016, i s'han emés en la data que a continuació s'indica, les conclusions que es transcriuen:  
  
1. Departament de Promoció Econòmica de l'Ajuntament de Calp.  
Data: 2 de desembre de 2016.  
Conclusions:  
 ?En vista dels antecedents de fet, les consideracions generals efectuades i l'estimació de l'impacte efectuat el tècnic que subscriu considera que la modificació plantejada va en la línia de millorar la planificació anterior, millora la futura sostenibilitat del model de desenvolupament de Calp i contribueix a fer front als reptes existents per al municipi a mitjà i llarg termini.  
En aquest sentit, s'ha d'aclarir que aquest informe només considera la modificació plantejada i no els efectes negatius que, des del punt de vista visual o de potencial massificació de la destinació, puga tenir el desenvolupament del sector. Així, els efectes negatius serien ja rellevants amb la planificació actual del sector, i allò que preveu la modificació és pal·liar aquells més negatius, al menys des del punt de vista de l'activitat comercial.  
Com en el cas del polígon, s'ha d'advertir del caràcter incert de les estimacions puntuals efectuades, ja que aquestes estan causades per les mateixes deficiències que presenten les fonts utilitzades i la informació a l'abast d'aquest tècnic en el moment de redactar l'informe.-  
2. Departament de Medi Ambient de l'Ajuntament de Calp.  
Data: 15 de desembre de 2016.  
Conclusions:  
?Per tot això, es considera que la modificació del Pla General d'Ordenació Urbana D-9, relativa a la modificació d'alguns paràmetres reguladors de les Ordenances morfològiques vigents aplicables al sòl urbà Saladar és compatible amb els valors ambientals ací estudiats.-  
  
3. Departament d'Ordenació del Territori i Projectes de l'Ajuntament de Calp.  
Data: 2 de desembre de 2016.  
Conclusions:  
?Analitzada la proposta de la Modificació de les Ordenances morfològiques reguladores del sòl urbà del Saladar del PGOU de Calp, s'entén que l'esmentada actuació quedaria emmarcada en l'article 46.3 de la LOTUP per considerar que es tracta d'un instrument d'ordenació que afecta únicament i exclusivament a l'ordenació detallada del sòl urbà consolidat.  
  
Per això, segons estableix l'article 51.2.b de la LOTUP, d'acord amb els criteris de l'annex VIII de l'esmentada Llei, i l'escassa incidència observada en els apartats anteriors, i a fi del principi de simplificació administrativa, s'estima que és suficient la tramitació de l'avaluació ambiental i territorial estratègica simplificada per a determinar que la modificació proposada no presenta efectes significatius sobre el medi ambient, sempre que s'atenguen els condicionants de la part resolutòria.  
D'acord amb tot allò que s'ha exposat, es proposa que L'òrgan ambiental i territorial adopte el següent acord:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació de les Ordenances morfològiques reguladores del sòl urbà del Saladar del PGOU de Calp, d'acord amb els criteris de l'annex VIII de la LOTUP, per no tenir efectes significatius sobre el medi ambient, i continuar la tramitació d'aquest conforme a la seua normativa sectorial.-  
  
F) IDENTIFICACIÓ I VALORACIÓ DE POSSIBLES EFECTES SOBRE EL MEDI AMBIENT.  
La identificació i valoració dels efectes que s'estimen puguen produir-se en el medi ambient derivats de l'aprovació de la modificació estudiada es fa, d'acord amb l'article 46.3 LOTUP i atén els criteris de l'annex VIII de l'esmentada norma. Això permet a l'òrgan ambiental determinar el procediment d'avaluació ambiental estratègica ?ordinari o simplificat- a seguir.  
La interpretació dels esmentats criteris s'ha de realitzar d'acord a la Guia d'aplicació de la Llei 9/2006, de 28 d'abril, apartat 3.5, facilitada pel Ministeri d'Agricultura i Medi Ambient, tal i com es recomana en la Guia d'avaluació ambiental per l'òrgan ambiental municipal publicada per la DG de Medi Natural i Avaluació Ambiental.  
La modificació afecta l'àmbit descrit de sòl urbà. Es limita a una mera alteració de la implantació de les disposicions volumètriques dels edificis a les parcel·les concretes sense modificació dels usos ni edificabilitats.  
En el document d'inici s'analitzen les conseqüències de l'aplicació de les Ordenances Morfològiques vigents respecte a la ubicació dels edificis i a les tipologies i usos d'edificació resultants, així com l'aplicació de la modificació proposada de les ordenances morfològiques.  
De forma general, analitzada la proposta, es pot afirmar que la densitat edificatòria disminueix, però sobretot, es genera més espai entre els edificis, alliberant de la congestió i barrera visual que es produïa amb les ordenances vigents amb l'execució dels ?blocs pantalla?.  
A pesar de situar-se en les cotes més baixes de la població i pràcticament a nivell de la mar, l'àmbit de la modificació té una gran visibilitat des de certs punts del municipi. La proposta pretén evitar els edificis continus en forma de pantalla davant la mar, i disminuir així, l'impacte visual que generen en el sentit des de la mar cap a l'interior, que permet més permeabilitat ambiental i visual.  
L'eliminació de les places d'aparcament disposades en superfície contribueix a la millora de l'impacte visual així com a alliberar espai que passa a ser lliure enjardinat o ocupat per instal·lacions esportives i d'oci.  
Per tot açò, pot estimar-se que la incidència de tot allò indicat en paràgrafs anteriors no es veu alterada de forma negativa per la modificació proposada. Més bé al contrari, poden preveure's efectes positius pel que fa a la integració paisatgística de les edificacions construïdes en l'àmbit de la modificació.  
D'altra banda i, en funció de la localització precisa del sòl objecte de la modificació, es fa necessari fer efectiu l'anàlisi de la proposta en relació amb possibles afeccions ambientals derivades del Pla d'acció territorial sobre prevenció del risc d'inundació en la Comunitat Valenciana (PATRICOVA), de l'afecció de la Zona Humida Catalogada de les Salines de Calp i de la zona d'influència de Costes.  
1 Afeccions derivades del PATRICOVA.  
El Pla d'acció territorial sobre prevenció del risc d'inundació en la Comunitat Valenciana (PATRICOVA), aprovat mitjançant Decret 201/2015, de 29 d'octubre, del Consell, cataloga certes zones inscrites en l'àmbit de la modificació proposada com susceptibles de ser inundades. D'aquesta manera, el sector oriental del sòl urbà Saladar, limítrof amb l'avinguda Juan Carlos I, presenta un nivell 3 de perillositat per inundació, que correspon a un període de retorn per a aquest tipus de fenòmens amb un calat de 0,8 m.  
Per la seua part, la zona occidental, corresponent al rectangle delimitat pels carrers Polònia i Xipre i les avingudes Romania i Exèrcits Espanyols, es troba considerat a efectes de l'esmentat Pla d'acció territorial com a terrenys amb perillositat geomorfològica.  
  
Figura 1. Terrenys considerats amb nivell 3 de perillositat per inundació. Es troben representats en color blau clar.  
En aquest sentit, l'article 20, en concordança amb l'annex I-B de l'esmentat Decret 201/2015, estableix les condicions de l'edificació, que poden ser imposades per les administracions locals, en terrenys de nivell 3 de perillositat per inundació. De totes, la modificació plantejada s'entén que pot afectar a les següents estipulacions:  
  
1. No es permeten les plantes de soterrani o semisoterrani, excepte en ús residencial intensiu, sempre que es complisquen les següents condicions:  
a) L'accés puga garantir la seua estanquitat fins a una alçària mínima d'un metre (1 m).  
b) El sistema de drenatge estiga connectat a la xarxa de clavegueram mitjançant un sistema de bombament independent, alimentat amb un grup electrogen.  
c) L'ús d'aquests soterranis i semisoterranis siga exclusivament d'aparcament de vehicles.  
d) La rampa d'accés estiga sobreelevada deu centímetres (10 cm) sobre la rasant de la vorera.  
e) Les conduccions de sanejament que discórreguen o puguen abocar en el seu interior han de ser estanques a les pressions produïdes en cas d'inundació.  
Per tant, la previsió de construcció d'aparcaments en planta soterrani i semisoterrani compliria amb els usos previstos per a aquest tipus de sòls en el PATRICOVA. Malgrat això, han d'observar-se les consideracions indicades en línies anteriors, així com la resta de consideracions incloses en l'esmentat annex I-B.  
2. Afecció de la zona humida catalogada de les Salines de Calp.  
Els terrenys afectats per la modificació proposada es troben inscrits en el perímetre de protecció de 500 m. propi de la Zona Humida Catalogada de les Salines de Calp, d'acord amb l'article 15 de la Llei 11/1994, de 27 de desembre, d'espais naturals protegits de la Comunitat Valenciana, en concordança amb allò establert en l'Acord de 10 de setembre de 2002, del Govern Valencià, d'aprovació del Catàleg de zones humides de la Comunitat Valenciana.  
Per aquesta raó, en compliment del punt 4 de l'esmentat article 15 L11/1994, s'han de preveure les oportunes precaucions per a la conservació dels valors que han atorgat a l'aiguamoll la condició de Zona Humida catalogada. Atés el règim hídric de les Salines ?amb bombament artificial des de la mar- i que la modificació proposada no afecta l'aparició d'hipotètics abocaments a la llacuna, es considera que aquella resulta innòcua pels esmentats valors ambientals.  
  
  
Figura 2. Marcat en groc, l'àrea de protecció de la Zona Humida de les Salines de Calp.  
3. Zona de influència de costes.  
L'article 30 de la Llei 22/1988, de 28 de juliol, de costes, estableix una franja, mínima, de 500 m des del límit interior de la ribera de la mar, que, sota la denominació de zona d'influència, estableix certes directrius per a l'edificació. Així, pel que fa a aquesta modificació, s'ha d'evitar la formació de pantalles arquitectòniques o acumulació de volums.  
La modificació proposada contempla l'obligació de situar les edificacions en ubicació perpendicular a la mar, i s'ha de disposar la menor dimensió de l'edifici (amplària) en paral·lel a la costa i la major dimensió (longitud) en el fons perpendicular al front costaner. És a dir, persegueix el mateix objectiu que la norma esmentada en el paràgraf anterior, ja que tracta d'evitar les pantalles arquitectòniques paral·leles a la línia de costa.  
Pot considerar-se, per tant, que la modificació proposada és compatible amb les disposicions incloses en la normativa sectorial de costes.  
  
G) CONSIDERACIONS JURÍDIQUES  
L'avaluació ambiental estratègica és l'instrument de prevenció, establert a la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.  
  
El Reial decret legislatiu 7/2015, de 30 de octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental d'acord amb la legislació d'avaluació ambiental.  
  
H) ACORD  
Analitzada la proposta de modificació de les Ordenances morfològiques reguladores del sòl urbà del Saladar, redactades per l'arquitecte Gerardo Roger Fernández estimar que aquesta actuació quedaria emmarcada en l'article 46.3 de la LOTUP per considerar que es tracta d'un instrument d'ordenació que afecta únicament i exclusiva a l'ordenació detallada del sòl urbà consolidat.  
 Per això, segons estableix l'article 51.2.b de la LOTUP, d'acord amb els criteris de l'annex VIII de l'esmentada llei, la proposta de modificació de les Ordenances Morfològiques reguladores del sòl urbà del Saladar no tenen incidència significativa en el model territorial del municipi, no produeix increment significatiu en el consum de recursos; no suposa afecció sobre elements del patrimoni natural i cultural, és un instrument pertinent per a la integració de les consideracions ambientals. Per tant, una vegada tingudes en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de modificació de las Ordenances morfològiques reguladores del sòl urbà del Saladar no presenta efectes significatius sobre el medi ambient.  
D'acord amb allò que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de proposta de modificació de les Ordenances Morfològiques reguladors del sòl urbà del Saladar de Calp, d'acord amb els criteris de l'annex VIII de la LOTUP, per no tenir efectes significatius sobre el medi ambient, que correspon continuar la seua tramitació d'acord amb la seua normativa sectorial.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li siguen propis si, una volta publicat en el Diari Oficial de la Generalitat Valenciana, no s'haguera procedit a l'aprovació de la modificació en el termini màxim de quatre anys des de la seua publicació. En tal cas, el promotor ha d'iniciar de nou el procediment d'avaluació ambiental i territorial estratègica simplificada de la proposta.»  
Fer constar als interessats que contra la present resolució, per no ser un acte definitiu en via administrativa, no pot interposar-se cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents, la qual cosa es fa pública per a general coneixement i als efectes pertinents.  
  
Calp, 16 de desembre de 2016.- La regidora delegada de Protecció del Territori: Ana María Sala Fernández.